IT สมาร์ทโฟน สมาร์ทเกมส์
บริษัทขนาดเล็กแต่กำไรโตอย่าง บริษัท ไอที ซิตี้ จำกัด (มหาชน) หรือ IT โชว์ผลงานไตรมาส 1/2561 กำไรสุทธิ 18.50 ล้านบาท เพิ่มขึ้นกว่า 2 เท่าตัว จากช่วงเดียวกันปีก่อนกำไรสุทธิเพียง 6.12 ล้านบาท จากมาร์จิ้นการขายสินค้าดีขึ้น ที่สำคัญทำให้กำไรขั้นต้นเพิ่มขึ้นกว่า 11.58% จากช่วงเดียวกันของปีก่อน
6 มิ.ย. 2561

แฉทุกวันทันเกมหุ้น
บริษัทขนาดเล็กแต่กำไรโตอย่าง บริษัท ไอที ซิตี้ จำกัด (มหาชน) หรือ IT โชว์ผลงานไตรมาส 1/2561 กำไรสุทธิ 18.50 ล้านบาท เพิ่มขึ้นกว่า 2 เท่าตัว จากช่วงเดียวกันปีก่อนกำไรสุทธิเพียง 6.12 ล้านบาท จากมาร์จิ้นการขายสินค้าดีขึ้น ที่สำคัญทำให้กำไรขั้นต้นเพิ่มขึ้นกว่า 11.58% จากช่วงเดียวกันของปีก่อน
ทำให้ประเมินกันว่าไตรมาส 2/2561 มีแนวโน้มเติบโตได้อย่างต่อเนื่องจากสินค้ากลุ่มโน้ตบุ๊ค-สมาร์ทโฟนและอุปกรณ์ส่วนประกอบเกี่ยวกับเครื่องเล่นเกมส์ ที่กำลังได้รับความนิยมอย่างมาก ช่วยให้ผลการดำเนินงาน IT เติบโตอย่างมีนัยสำคัญ..!
สำหรับการลงทุนปี 2561 มีการตั้งเป้าขยายสาขาใหม่ 40 แห่งทั้งพื้นที่กรุงเทพฯ และต่างจังหวัด จากปัจจุบันมีสาขาอยู่ที่ 102 แห่ง (งบลงทุนเฉลี่ยสาขาละ 2 ล้านบาท รวมเป็นเงิน 80 ล้านบาท) การรุกเปิดสาขาใหม่เพิ่มถึง 50% แบบนี้ หากมองในเชิงบวกทำให้รายได้เติบโตแบบอัตราเร่งอีกทางหนึ่ง..!!
จุดสำคัญของ IT อยู่ที่การเปิดตลาดเชิงรุกทั้งรูปแบบสาขาใหม่และการเพิ่มไลน์สินค้า ด้วยการรุกตลาดเกมส์มากขึ้น เป็นปัจจัยบวกทั้งในแง่การยกระดับการเติบโต โดยเฉพาะ “ตลาดเกมส์” ที่มีอัตราการเติบโตสูง
แต่เงื่อนไขการเติบโตของ IT มาจากหลายปัจจัย อาทิ การเติบโตแบบ Organic ที่มาจากการบริการเกี่ยวกับเกมส์และสินค้าบริการอื่น ๆ, การขยายสาขาใหม่แบบเชิงรุก, การสร้างมูลค่าเพิ่มจากสินค้า ที่ขาดไม่ได้คือเรื่องการบริหารจัดการต้นทุนได้อย่างมีประสิทธิภาพเพื่อ “รีดกำไร” มากยิ่งขึ้น
ขณะเดียวกัน IT มีการปรับพอร์ตสินค้ามาที่สมาร์ทโฟนและเกมส์มากขึ้นด้วย เป็นกลุ่มที่เติบโตแรงและมีอัตรากำไรสูงสุด ทำให้อัตรากำไรขั้นต้นเพิ่มเป็น 12.52% จาก 12.18% จากช่วงไตรมาส 1/2561
ทว่า..ความเสี่ยงเรื่องการเปลี่ยนแปลงเทคโนโลยีที่รวดเร็ว การชะลอตัวทางเศรษฐกิจ การสต๊อกสินค้าเก่า และการแข่งขันที่รุนแรงของตลาดเซ็กเมนต์นี้ จะเป็นตัวกดดันต่อ IT อย่างหลีกเลี่ยงไม่ได้ จึงขึ้นอยู่กับว่าจะรับมือได้ดีสักเพียงใด..!??
…อิ อิ อิ..